बेलडाँडी गाउँपालिका
नेपालको सुदूरपश्चिम प्रदेश अन्तर्गत कञ्चनपुर जिल्लामा पर्ने बेलडाँडी गाउँपालिका नेपाल सरकारको मिति २०७३ फाल्गुन २२ गतेको निर्णय अनुसार देशभरी गठन भएका ७५३ स्थानीय तह मध्येको एउटा स्थानीय तह हो । यो गाउँपालिका साविक बेलडाँडी गाविसबाटै नामाकरण गरिएको हो । यस गाउँपालिकामा जम्मा ५ वटा वडाहरु रहेका छन ।

इतिहास
स्थानीय विकास मन्त्रालयले २०७२ आस्विन १ गते थप २६ वटा नयाँ नगरपालिका थप्दा कञ्चनपुरमा बेलडाडी र रौतेलिबिचवा यी २ गाउँ विकास समितिहरूलाई समेटेर बेलडाँडी नगरपालिका घोषणा गरिएको थियो । बेलडाँडी नगरपालिकाको केन्द्र साबिक बेलडाडी गाउँ विकास समितिको वडा नं ८ गाविस भवन रहेको स्थानमा रहको थियो । तर बेल्डाँडी नगरपालिकाको जनसङ्ख्या नपुग्दा गाउँपालिका बनाइएको हो । बेलडाँडी नगरपालिका ११ वटा वडामध्ये गाउँपालिकाका पाँच वडामा सीमित भएको छ । साविक बेलडाँडी नगरपालिकाको १ र ४ मिलाएर १ नं वडा, २, ३ र ५ मिलाएर २ नं, ६ र ७ मिलाएर ३ नं, ८ को ४ नं, ९, १० र ११ नं मिलाएर ५ नं वडा बनाइएको छ । बेलडाँडी गाउँ कार्यपालिकाले पाँचवटै वडाको जिम्मेवारी तोकेको छ ।

सन्दर्भ सामग्रीहरू

बाह्य कडीहरू
जिल्ला विकास समिति, कञ्चनपुर

यो पनि हेर्नुहोस्

नेपालका गाउँपालिकाहरू
कञ्चनपुर जिल्लाका गाउँपालिकाहरू
सुदूरपश्चिम प्रदेशका गाउँपालिकाहरू